CELEX: C2004/217/04
Language: el
Date: 2004-08-28 00:00:00
Title: Απόφαση του Δικαστηρίου (τρίτο τμήμα), της 24ης Ιουνίου 2004, στην υπόθεση C-269/02: Επιτροπή των Ευρωπαϊκών Κοινοτήτων κατά Γαλλικής Δημοκρατίας (Παράβαση κράτους μέλους — Παράλειψη μεταφοράς της οδηγίας 98/24/EΚ στο εσωτερικό δίκαιο εντός της ταχθείσας προθεσμίας — Προστασία της υγείας και της ασφάλειας των εργαζομένων — Κίνδυνοι οφειλόμενοι σε χημικούς παράγοντες στον χώρο εργασίας)

28.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/3
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 24ης Ιουνίου 2004
   στην υπόθεση C-269/02: Επιτροπή των Ευρωπαϊκών Κοινοτήτων κατά Γαλλικής Δημοκρατίας (1)
   
   (Παράβαση κράτους μέλους - Παράλειψη μεταφοράς της οδηγίας 98/24/EΚ στο εσωτερικό δίκαιο εντός της ταχθείσας προθεσμίας - Προστασία της υγείας και της ασφάλειας των εργαζομένων - Κίνδυνοι οφειλόμενοι σε χημικούς παράγοντες στον χώρο εργασίας)
   (2004/C 217/04)
   Γλώσσα διαδικασίας: η γαλλική
   Στην υπόθεση C-269/02, Επιτροπή των Ευρωπαϊκών Κοινοτήτων (εκπρόσωπος: D. Martin) κατά Γαλλικής Δημοκρατίας (εκπρόσωποι: G. De Bergues, C. Lemaire και C. Bergeot-Nunes), που έχει ως αντικείμενο να αναγνωρισθεί ότι η Γαλλική Δημοκρατία, παραλείποντας να θεσπίσει τις νομοθετικές, κανονιστικές και διοικητικές διατάξεις που απαιτούνται για τη συμμόρφωσή της προς την οδηγία 98/24/ΕΚ του Συμβουλίου, της 7ης Απριλίου 1998, για την προστασία της υγείας και ασφαλείας των εργαζομένων κατά την εργασία από κινδύνους οφειλομένους σε χημικούς παράγοντες (14η ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ) (ΕΕ L 131, σ. 11), ή, εν πάση περιπτώσει, παραλείποντας να κοινοποιήσει τις διατάξεις αυτές στην Επιτροπή, παρέβη τις υποχρεώσεις που υπέχει από την εν λόγω οδηγία, το Δικαστήριο (τρίτο τμήμα), συγκείμενο από τους A. Rosas, πρόεδρο του τρίτου τμήματος, R. Schintgen και K. Schiemann (εισηγητή), δικαστές, γενικός εισαγγελέας: A. Tizzano, γραμματέας: R. Grass, εξέδωσε στις 24 Ιουνίου 2004 απόφαση με το ακόλουθο διατακτικό:
   
               1.
            
            
               Η Γαλλική Δημοκρατία, παραλείποντας να θεσπίσει τις νομοθετικές, κανονιστικές και διοικητικές διατάξεις που απαιτούνται για τη συμμόρφωσή της προς την οδηγία 98/24/ΕΚ του Συμβουλίου, της 7ης Απριλίου 1998, για την προστασία της υγείας και ασφαλείας των εργαζομένων κατά την εργασία από κινδύνους οφειλομένους σε χημικούς παράγοντες (14η ειδική οδηγία κατά την έννοια του άρθρου 16, παράγραφος 1, της οδηγίας 89/391/ΕΟΚ), παρέβη τις υποχρεώσεις που υπέχει από την εν λόγω οδηγία.
            
         
               2.
            
            
               Καταδικάζει τη Γαλλική Δημοκρατία στα δικαστικά έξοδα.
            
         
      (1)  ΕΕ C 219 της 14.9.2002.